ROBINS
ทางฝ่ายวิเคราะห์ FSS ได้เริ่มศึกษาหุ้น ROBINS และออกบทวิเคราะห์ด้วยแนะนำ &#8220;ซื้อ&#8221; โดยประเมินราคาเป้าหมายปี 2013 ที่ 80 บาท (อิงวิธี DCF, WACC 9% และ Terminal Growth 4%) จากแนวโน้มการเติบโตของกำไรปี 2556-2558 ที่แข็งแกร่ง คาดเติบโตเฉลี่ยปีละ 26.5% ถือเป็นการเติบโตสูงสุดเป็นอันดับ 2 ของกลุ่ม ด้วยแผนการขยายในอัตราเร่งปีละ 5 สาขา และเน้นเปิดสาขารูปแบบใหม่ที่จะสร้างการเติบโตได้มากขึ้นกว่าเดิม รวมถึงการเพิ่มสัดส่วนสินค้า Private Brand ที่มีอัตรากำไรสูง และคาดรับรู้ส่วนแบ่งกำไรจากบริษัทร่วมที่แข็งแกร่งอย่างต่อเนื่อง นอกจากนี้ยังเป็น 1 ใน 2 ของกลุ่มที่มีฐานะทางการเงินแข็งแกร่งสุดในกลุ่มรองจาก CPALL เพราะไม่มีภาระหนี้ที่มีดอกเบี้ยจ่ายเลย และที่ราคาเป้าหมายของเราคิดเป็น PEG ที่ 1 เท่า ต่ำกว่าค่าเฉลี่ยของกลุ่มที่ 1.1 เท่า
29 ม.ค. 2556

ทางฝ่ายวิเคราะห์ FSS ได้เริ่มศึกษาหุ้น ROBINS และออกบทวิเคราะห์ด้วยแนะนำ “ซื้อ” โดยประเมินราคาเป้าหมายปี 2013 ที่ 80 บาท (อิงวิธี DCF, WACC 9% และ Terminal Growth 4%) จากแนวโน้มการเติบโตของกำไรปี 2556-2558 ที่แข็งแกร่ง คาดเติบโตเฉลี่ยปีละ 26.5% ถือเป็นการเติบโตสูงสุดเป็นอันดับ 2 ของกลุ่ม ด้วยแผนการขยายในอัตราเร่งปีละ 5 สาขา และเน้นเปิดสาขารูปแบบใหม่ที่จะสร้างการเติบโตได้มากขึ้นกว่าเดิม รวมถึงการเพิ่มสัดส่วนสินค้า Private Brand ที่มีอัตรากำไรสูง และคาดรับรู้ส่วนแบ่งกำไรจากบริษัทร่วมที่แข็งแกร่งอย่างต่อเนื่อง นอกจากนี้ยังเป็น 1 ใน 2 ของกลุ่มที่มีฐานะทางการเงินแข็งแกร่งสุดในกลุ่มรองจาก CPALL เพราะไม่มีภาระหนี้ที่มีดอกเบี้ยจ่ายเลย และที่ราคาเป้าหมายของเราคิดเป็น PEG ที่ 1 เท่า ต่ำกว่าค่าเฉลี่ยของกลุ่มที่ 1.1 เท่า
ครองตำแหน่งผู้นำในธุรกิจห้างสรรพสินค้า
ROBINS เป็นผู้ประกอบการห้างสรรพสินค้ารายใหญ่ของไทย โดยมีผู้ถือหุ้นหลัก คือ กลุ่มเซ็นทรัล (ถือหุ้น 58.9%) และถือเป็นผู้นำที่มีส่วนแบ่งการตลาดมากเป็นอันดับ 1 ที่ 46% รองมาคือ เซ็นทรัล (30%) และเดอะมอลล์ (15%) ด้วยจำนวนสาขารวมสิ้นปี 2555 เท่ากับ 30 แห่ง แบ่งเป็นสาขาใน กทม. 11 แห่ง และต่างจังหวัด 19 แห่ง
Lifestyle Center โมเดลใหม่หนุนการเติบโต
FSS มีมุมมองเป็นบวกต่อรูปแบบโมเดลใหม่ Lifestyle Center ปัจจุบันเปิดแล้ว 2 แห่ง แม้พื้นที่ขายเล็กลงกว่ารูปแบบสาขาเดิม แต่มีพื้นที่เช่าเพิ่มขึ้นแทน (สาขาเดิมไม่มีพื้นที่เช่า) จึงเป็นการเพิ่มรายได้ค่าเช่า ซึ่งค่อนข้างมั่นคงและเติบโตต่อเนื่อง นอกจากนี้ยังเป็นการสร้างโอกาสและเพิ่มความคล่องตัวในการขยายสาขาในอัตราเร่ง จากรูปแบบเดิมที่ส่วนใหญ่เป็นการขยายไปพร้อมกับ CPN ด้วยการเปิดสาขาใหม่ปีละ 12 สาขาเท่านั้น แม้รูปแบบสาขาใหม่จะใช้เงินลงทุนสูงกว่า แต่ก็มีระยะเวลาคุ้มทุนที่เร็วกว่าเพียง 11.5 ปี จากเดิม 23 ปี โดยบริษัทตั้งเป้าเปิด Lifestyle Center อย่างน้อยปีละ 24 สาขา จากแผนขยายสาขาต่อปีที่ 5 สาขา คาดทำให้รายได้ค่าเช่าเติบโตได้อย่างน้อยปีละ 20% YY
แนวโน้มการเติบโตของบริษัทร่วมยังแข็งแกร่ง
ปัจจุบันบริษัทถือหุ้นอยู่ในบริษัทร่วมอย่าง Power Buy และ Super Sports สัดส่วน 40% และ 29% ตามลำดับ ซึ่งหากพิจารณาอัตราการเติบโตของส่วนแบ่งกำไรปี 25462554 พบว่าเติบโตเฉลี่ย 26% CAGR สูงกว่าอัตราการเติบโตของกำไรปกติของ ROBINS ในช่วงเวลาเดียวกัน ซึ่งอยู่ที่ 14% CAGR โดยส่วนแบ่งกำไรของบริษัททั้งสองบริษัทคิดเป็นสัดส่วนราว 14% ของกำไรปกติรวม และด้วยแผนการขยายสาขาของบริษัทร่วมต่อเนื่อง กอปรกับการใช้จ่ายภาคเอกชนที่ยังอยู่ในระดับที่ดี เราจึงคงมุมมองเป็นบวกต่อแนวโน้มการเติบโตของส่วนแบ่งกำไรจากบริษัทร่วม ซึ่งจะสร้างผลกำไรของ ROBINS ให้เติบโตได้ต่อเนื่อง
คาดเห็นกำไรสูงสุดปีนี้ในไตรมาสสุดท้ายของปีก่อน
เราคาดกำไรสุทธิในไตรมาส 4 ปีที่ผ่านมาจะกลับมาแข็งแกร่งอีกครั้งอยู่ที่ 553 ล้านบาท (+45.5% QQ, +80.7% YY) เพราะเป็นช่วง High Season ของธุรกิจ กอปรกับฐานที่ต่ำในปีก่อนจากเหตุน้ำท่วม เป็นผลให้คาดมีอัตราการเติบโตยอดขายสาขาในไตรมาสนี้อยู่ที่ 9% เพิ่มขึ้นจาก 4.1% ในไตรมาส 3 ปี 2555 และ 6.5% ในไตรมาส 4 ปี 2554 นอกจากนี้ยังมีการขยายสาขาใหม่ 3 แห่ง รวมเป็นการขยายสาขาในปี 2555 ได้ตามเป้าหมายที่ 5 แห่ง หากกำไรสุทธิในไตรมาสสุดท้ายเป็นไปตามคาด บริษัทจะมีกำไรสุทธิปี 2555 ที่ 1,971 ล้านบาท เพิ่มขึ้น 35.7% จากปีก่อนหน้า
คาดกำไรปกติเฉลี่ยปี 2556-2558 เติบโตแข็งแกร่งเป็นอันดับ 2 ของกลุ่ม
ด้วยแผนขยายสาขาต่อเนื่องปีละ 5 แห่ง จาก 30 แห่งสิ้นปี 2555 และมีเป้าหมายระยะยาวขยายเป็น 80 แห่ง รวมถึงเน้นเพิ่มสัดส่วนสินค้า Private Brand ซึ่งมีอัตรากำไรสูงต่อเนื่องจาก 8% ในปัจจุบัน เป็น 10% ภายในปี 2557 เราคาดกำไรปกติปี 2556 เติบโต 32.8% เป็น 2,618 ล้านบาท และคาดกำไรปกติปี 2556-2558 จะมีอัตราการเติบโตเฉลี่ยปีละ 26.5% ถือเป็นอัตราการเติบโตสูงสุดเป็นอันดับ 2 ของกลุ่มรองจาก GLOBAL จึงถือว่าเป็นอีกบริษัทหนึ่งที่น่าลงทุน